RED Tukkies – VF Plus Gemeenskappe
Ondersteun ons in hierdie veldtog om te keer dat Tukkies se embleem verander word deur ons versoekskrif te ondersteun.
Die voorstel om die Universiteit van Pretoria (UP) se wapen te verander as deel van 'n poging om 'n meer inklusiewe omgewing by die universiteit te skep, is net nog 'n poging om dié instelling te stroop van sy ryk geskiedenis en trots.
Die VF Plus-jeug in Gauteng het daarom hierdie aanlyn-versoekskrif geskep wat deur alle studente, alumni 's en belangstellendes onderteken kan word.
Die versoekskrif sal op 'n geskikte tyd aan 'n verteenwoordiger van die universiteit oorhandig word.
VF Plus Gauteng-Jeugleier
Staan saam teen die verandering van Tukkies se embleem
Vir aandag: Universiteit van Pretoria
Hiermee voeg ek my stem by ander studente en alumni wat die verandering van Tukkies se embleem teenstaan. Ek voel dat my geskiedenis en kultuur stelselmatig uitgeroei en geminag word en dat een groepering van studente stelselmatig onderdruk word onder die wanvoorstelling van inklusiwiteit.
Met die aanval op Afrikaans as onderrigstaal, koshuisnaamsverandering en nou weer met die embleem bewys dit dat die Universiteit van Pretoria nie sal stop voordat alle tekens van ons kultuur en geskiedenis verban is van die kampus en die Universiteit nie.
Ek versoek hiermee dat die proses gestaak word en dat daar ruimte geskep word vir alle studente om hulle kultuur en geskiedenis te behou, te beskerm en te kan uitbou op kampus.